નોંધનીય છે કે નવેમ્બર 2017માં માનવે ઇન્ટરનેશનલ ટેબલ ટેનિસ ફેડરેશન (આઇટીટીએફ)માં ટોપ રેન્ક મેળવી હતી. આ સિદ્ધિ મેળવનાર માનવ ઠક્કર પ્રથમ ભારતીય બન્યો હતો.માનવે તે સમયે સર્બિયાના બેલગ્રેડ ખાતે યોજાયેલી ટેબલ ટેબલ ટેનિસ ટૂર્નામેન્ટ દરમિયાન પ્રથમ ક્રમ મેળવ્યો હતો. ગુજરાતના સુરત શહેરના માનવ ઠક્કરે 2017ની સર્બિયન જૂનિયર કેડેટ ઓપનમાં ભારતનું પ્રતિનિધિત્વ કર્યું હતું. જેમાં તેણે ઉત્કૃષ્ઠ દેખાવ કરીને ફાઇનલ સુધીની સફર કરી હતી. ફાઇનલમાં તેનો રસાકરી બાદ પરાજય થતા તે રનર્સ અપ રહ્યો હતો. જોકે તેણે ભારત તરફથી ટોચનો ક્રમ મેળવ્યો છે. માનવના હાલમાં 3455 પોઇન્ટ્સ છે જ્યારે ત્રીજા ક્રમે અમેરિકાનો કનક જ્હા છે. તેના 2590 પોઇન્ટ્સ છે.